ایران-دا اؤتن 24 ساعات عرضینده داها 80 نفر کروناویروس‌دان (کووید-19) اؤلوب.
بو باره‌ده ایرانین ساغلیق، معالیجه و طبی تحصیل ناظرلیگی معلومات وئریب.
ناظیرلیگین مطبوعات خیدمتی‌نین رهبری کیانوش جهانپورون سؤزلرینه گؤره، ایران-دا 19 فوریه دن بو گوندک (29 آوریل) کروناویروس‌دان اؤلن‌لرین سایی 5 مین 957 نفره یوکسلیب.
ناظیرلیک رسمی‌سی بیلدیریب کی، اؤتن گون عرضینده داها 1073 نفرین بو ویروسا یولوخماسی ایله عمومی‌لیکده ایران-دا کروناویروسا یولوخان‌لارین سایی 93 مین 657 نفره چاتیب. اونلاردان 2 مین 965 نفرین وضعیتی آغیردیر.
جهانپور دئییب کی، ایندیدک 73 مین 791 نفر کروناویروس‌دان ساغالیب.
ایران-دا بو گوندک کروناویروس تشخیصی ایله علاقه‌دار 453 مین‌دن چوخ تست حیاتا کئچیریلیب.
